89/187/ETY: Neuvoston päätös, tehty 6 päivänä maaliskuuta 1989, eläimissä ja tuoreessa lihassa olevien jäämien tarkastusta koskevassa direktiivissä 86/469/ETY säädettyjen yhteisön vertailulaboratorioiden toimivallasta ja toimintaedellytyksistä



Virallinen lehti nro L 066 , 10/03/1989 s. 0037 - 0038

Suomenk. erityispainos Alue 3 Nide 28 s. 0173

Ruotsink. erityispainos Alue 3 Nide 28 s. 0173



NEUVOSTON PÄÄTÖS, tehty 6 päivänä maaliskuuta 1989, eläimissä ja tuoreessa lihassa olevien jäämien tarkastusta koskevassa direktiivissä 86/469/ETY säädettyjen yhteisön vertailulaboratorioiden toimivallasta ja toimintaedellytyksistä (89/187/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon eläimissä ja tuoreessa lihassa olevien jäämien tutkimisesta 16 päivänä syyskuuta 1986 annetun neuvoston direktiivin 86/469/ETY(1), ja erityisesti sen 8 artiklan 2 kohdan, ottaa huomioon komission ehdotuksen, sekä katsoo, että edellä mainitun direktiivin 8 artiklan 2 kohdassa säädetään, että neuvosto nimeää yhteisön vertailulaboratoriot, jotka ovat vastuussa jäämiä koskevien tarkastusten koordinoinnista, ja määrää sellaisten laboratorioiden toimivallasta ja niiden toiminnan edellytyksistä, ja on tarpeen määritellä tämä toimivalta ja toimintaedellytykset antaen samalla myöhemmässä vaiheessa nimitettäville laboratorioille tiedot niiltä edellytettävistä virallisista tehtävistä ja niiden täytettäviksi asetettavista vähimmäisvaatimuksista, ON TEHNYT TÄMÄN PÄÄTÖKSEN: 1 artikla Yhteisön vertailulaboratorioiden tehtävänä on: a) koordinoida hyvien laboratoriokäytäntöjen täytäntöönpanoa eri kansallisissa vertailulaboratorioissa direktiivien 87/18/ETY(2) ja 88/320/ETY(3) mukaisesti; b) antaa kansallisille vertailulaboratorioille yksityiskohtaisia tietoja analyysimenetelmistä ja suoritettavista vertailutesteistä ja tiedottaa näille tällaisten testien tuloksista; c) antaa kansallisille vertailulaboratorioille näiden pyynnöstä teknisiä neuvoja niiden aineiden analysoinnista, joita varten ne on nimitetty yhteisön vertailulaboratorioiksi; d) jakaa nollanäytteet ja tiettyjä määriä tutkittavaa ainetta sisältävät näytteet analysoitavaksi kansallisten vertailulaboratorioiden sokkokokeina suorittamissa vertailutesteissä; e) organisoida eri vertailulaboratorioiden väliset vertailutestit, joiden toistuvuudesta määrätään komission ja näiden laboratorioiden kesken tehtävillä sopimuksilla, ja menetellen näin aina kun yhteisön määräysten mukainen uusi vertailumenetelmä otetaan käyttöön; f) edistää ja koordinoida uusia analyysimenetelmiä koskevaa tutkimusta ja tiedottaa kansallisille vertailulaboratorioille analyysimenetelmien ja laitteiden alalla tapahtuneesta kehityksestä; g) tunnistaa jäämiä ja määrittää niiden pitoisuuksia niissä tapauksissa, joissa analyysitulokset johtavat jäsenvaltioiden väliseen erimielisyyteen; h) järjestää alkeis-ja jatkokoulutuskursseja kansallisten laboratorioiden analyysejä suorittaville henkilöille; i) antaa komission yksiköille, yhteisön vertailumittaustoimisto mukaan lukien, apua teknisissä ja tieteellisissä kysymyksissä; j) laatia toiminnasta vuosikertomus ja luovuttaa se komissiolle; k) toimia yhteistyössä kolmansien maiden nimittämien vertailulaboratorioiden kanssa analyysimenetelmien ja laitteiden alalla direktiivin 86/469/ETY 7 artiklan 2 kohdan mukaisesti laadittavien suunnitelmien toteuttamisessa. 2 artikla Edellä 1 artiklassa eriteltyjen tehtävien suorittamiseksi yhteisön vertailulaboratorioiden on täytettävä seuraavat vähimmäisvaatimukset: a) niillä on oltava tehtäviinsä soveltuvasti pätevä henkilökunta, jolla on riittävä koulutus niiden jäämien analyysimenetelmien käytössä, joita varten ne on nimetty yhteisön vertailulaboratorioiksi; b) niillä on oltava välineet ja aineet, joita tarvitaan niiden vastuulla olevien analyysien suorittamiseksi; c) niillä on oltava riittävät hallinnolliset perusrakenteet; d) niillä on oltava riittävä tietojenkäsittelykapasiteetti löydöksistään tehtävien tilastojen tuottamiseen ja näiden tilastojen ja muiden tietojen nopeaan välittämiseen komissiolle ja kansallisille vertailulaboratorioille; e) niiden on varmistettava, että henkilökunta ottaa huomioon tiettyjen kysymysten, tulosten tai yhteydenpidon luottamuksellisuuden; f) niillä on riittävä tietämys kansainvälisistä normeista ja käytännöstä; g) niiltä on saatavissa ajan tasalla oleva luettelo yhteisön vertailumittaustoimiston vertailuaineista ja ajan tasalla oleva luettelo näiden aineiden valmistajista ja toimittajista. 3 artikla Tämä päätös on osoitettu kaikille jäsenvaltioille. Tehty Brysselissä 6 päivänä maaliskuuta 1989. Neuvoston puolesta Puheenjohtaja C. ROMERO HERRERA (1) EYVL N:o L 275, 26.9.1986, s. 36 (2) EYVL N:o L 15, 17.1.1987, s. 29 (3) EYVL N:o L 145, 11.6.1988, s. 35